SLCพุ่งปรี๊ดเก็งเพิ่มทุนรับงานใหม่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — เคาะไฟแลบ หุ้น SLCนักลงทุนเก็งเพิ่มทุนแจกวอร์แรนต์ผู้บริหารมึน!! หุ้นร้อนแรง เผยมีแนวโน้มได้งานประมูลใหม่
หุ้นบริษัท โซลูชั่น คอนเนอร์ (1998) หรือ SLC ทั้งราคาและมูลค่าซื้อขายปรับตัวเพิ่มขึ้นร้อนแรง โดยมีแรงเก็งกำไรเข้ามาจากกระแสข่าวการแจกใบสำคัญแสดงสิทธิซื้อหุ้น (วอร์แรนต์) และเพิ่มทุน ดันราคาพุ่งปรี๊ดชนเพดานสูงสุด (ซิลลิง) ที่ 0.76 บาท เพิ่มขึ้น 0.17 บาท หรือ28.81% มูลค่าการซื้อขายหนาแน่น 213.54 ล้านบาท
นายอารักษ์ ราษฎร์บริหาร ประธานเจ้าหน้าที่บริหาร SLC กล่าวว่า ไม่รู้สาเหตุที่หุ้นมีการซื้อขายมากและราคาปรับตัวขึ้นแรง คาดเป็นไปตามภาวะตลาดรวมที่หุ้นหลายตัวปรับตัวขึ้น
ผู้บริหาร กล่าวว่า การประมูลงานไอซีที มีแนวโน้มที่ดีที่จะได้งานเข้ามาทยอยเพิ่มเข้ามา 7080 ล้านบาท เป้าทั้งปี 200300 ล้านบาท ซึ่งงานที่ประมูลใหม่อย่างต่อเนื่อง จำเป็นต้องใช้เงินทุนค้ำประกันจำนวนมาก ซึ่งบริษัทมีแผนที่จะขยายฐานทุนขึ้นอีก จากปัจจุบันมีทุนจดทะเบียนชำระแล้วเพียง 50 ล้านบาท 
“เมื่อ SLC รับงานมากขึ้น จำเป็นต้องใช้เงินวางประกันเพิ่ม และการที่มีพันธมิตรมากขึ้น ทำให้เรารับงานได้หลากหลาย ก็ต้องมีเงินทุนรองรับ” นายอารักษ์ กล่าว